31995R0406
L 044/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 406/95 НА КОМИСИЯТА
от 27 февруари 1995 година
за изменение на Регламент (ЕО) № 1431/94 относно определяне на подробни правила за прилагане в сектор птиче месо на режима на внос, предвиден в Регламент (EО) № 774/94 на Съвета относно откриване и предвиждане управлението на определени тарифни квоти на Общността за птиче месо и други селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 774/94 на Съвета от 29 март 1994 г. относно откриване и предвиждане управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци (1), и по-специално член 7 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), последно изменен с Акта за присъединяване на Австрия, Финландия и Швеция и по-специално член 15 от него,
като има предвид, че Регламент (ЕО) № 1431/94 на Комисията (3), последно изменен с Регламент (ЕО) № 2389/94 (4), установява подробни правила за прилагането в сектор птиче месо на предвидения в Регламент (ЕО) № 774/94 режим на внос;
като има предвид, че въз основа на натрупания опит с оглед предотвратяване на спекулата трябва да се променят условията за предоставяне на достъп до този режим и даване на възможност на стопанските субекти да оттеглят заявленията;
като има предвид, че предвидените в настоящия регламент мерки са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1431/94 се изменя, както следва:
1.
Член 3, буква а) се заменя със следния текст:
„а)
Заявителите за лицензии за внос трябва да бъдат физически или юридически лица, които към момента на подаване на заявлението могат да докажат при удовлетворяване на изискванията на компетентните органи в държавите-членки, че са внесли не по-малко от 50 t (тегло на продукта) от продуктите, попадащи в кодове по КН 0207, 1602 31 и 1602 39 през двете календарни години, предшестващи годината на подаване на заявлението за лицензия. Въпреки това, обекти за търговия на дребно или ресторанти, които продават продуктите си на крайния потребител се изключват от ползването на предимствата на този режим.“
2.
Член 4, параграф 4, алинея трета се заличава.
Член 2
Настоящият регламент влиза в сила на 1 март 1995 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 февруари 1995 година.